дадено право върху интелектуална собственост, от нарушителя и/или всяко друго лице, за което:
 а)
 е установено, че притежава стоките, обект на нарушението, в търговски мащаби;
 б)
 е установено, че използва услугите, обект на нарушението, в търговски мащаби;
 в)
 е установено, че предоставя в търговски мащаби услугите, използвани при действията по извършване на нарушение;
 или
 г)
 е било посочено от лицето, посочено в букви а), б) или в) от настоящия параграф, че е участвало в производството, изработването или дистрибуцията на стоките или в предоставянето на услугите.
 2. Информацията, посочена в параграф 1 от настоящия член, включва по целесъобразност следното:
 а)
 имената и адресите на производителите, фабрикантите, дистрибуторите, доставчиците и други предходни собственици на стоките или услугите, както и предполагаемите търговци на едро и на дребно;
 б)
 информация за произведените, изработените, доставените, получените или поръчаните количества, както и цената, получена за въпросните стоки или услуги.
 3. Параграфи 1 и 2 от настоящия член се прилагат, без да се засягат другите законови разпоредби, с които:
 а)
 на носителите на права се дава правото да получат по-пълна информация;
 б)
 се урежда използването на информацията, съобщена съгласно настоящия член, в граждански или наказателни производства;
 в)
 се урежда отговорността за злоупотреба с правото на информация;
 г)
 се предоставя възможност за отказ от предоставяне на информация, която би принудила лицето, посочено в параграф 1 от настоящия член, да признае собственото си участие или това на свои близки роднини в нарушаването на право върху интелектуална собственост;
 д)
 се урежда защитата на поверителността на източниците на информация или обработката на личните данни.
 Член 236
 Привременни и обезпечителни мерки
 1. Страните гарантират, че съдебните органи могат, при поискване от ищеца, да постановят неокончателна забрана, чието предназначение е да се предотврати всяко неминуемо нарушение на право върху интелектуална собственост или да се забрани — на временни начала и при заплащане, когато е приложимо, на периодична глоба, когато това е предвидено във вътрешното законодателство — продължаването на твърдяните нарушения на това право или това продължаване да стане обект на внасяне на гаранции с цел да се гарантира обезщетение за носителя на правото. Неокончателна забрана може също така да се постанови при същите условия за посредник, чиито услуги се ползват от трета страна за нарушаване на право върху интелектуална собственост.
 2. Неокончателна забрана може също така да се постанови с цел да се разпореди изземването на стоките, за които има съмнение, че нарушават право върху интелектуална собственост, така че да се предотврати тяхното навлизане или движение по търговските канали.
 3. В случай на нарушение, извършено в търговски мащаби, страните гарантират, че, ако заявителят докаже, че са налице обстоятелства, които застрашават получаването на обезщетенията, съдебните органи могат да разпоредят като обезпечителна мярка запор или възбрана върху движимата и недвижимата собственост на предполагаемия нарушител, в това число и налагане на запор върху банковите сметки и други активи. За тази цел компетентните органи могат да разпоредят да се съобщи за банкови, финансови или търговски документи или да се даде подходящ достъп до съответната информация.
 4. Страните гарантират, че временните мерки, посочени в параграфи 1, 2 и